EUROOPAN KOMISSIO Bryssel 10.5.2022 COM(2022) 201 final 2022/0143(BUD) Ehdotus EUROOPAN PARLAMENTIN JA NEUVOSTON PÄÄTÖS työttömiksi jääneitä työntekijöitä tukevan Euroopan globalisaatiorahaston varojen käyttöönotosta Ranskan hakemuksen johdosta – EGF/2022/001 FR/Air France



PERUSTELUT EHDOTUKSEN TAUSTA 1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EU) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691, jäljempänä ’EGR-asetus’. 2.Ranska toimitti 21. tammikuuta 2022 hakemuksen EGF/2022/001 FR/Air France EGR:n rahoitustuen saamiseksi sen jälkeen, kun Air France oli vähentänyt työntekijöitä Ranskassa. 3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät. HAKEMUKSEN TIIVISTELMÄ EGR-hakemus EGF/2022/001 FR/Air France Jäsenvaltio Ranska Alueet, joita asia koskee eniten (NUTS 2 -taso) Île-de-France (FR10) Hakemuksen jättämispäivä 21. tammikuuta 2022 Ilmoitus hakemuksen vastaanottamisesta 21. tammikuuta 2022 Lisätietopyyntö 4. helmikuuta 2022 Lisätietojen toimittamisen määräaika 25. helmikuuta 2022 Arvioinnin päättämisen määräaika 12. toukokuuta 2022 Toimintakriteeri EGR-asetuksen 4 artiklan 2 kohdan a alakohta

Ensisijainen yritys Air France

Asianomaisten yritysten määrä 3 Toimiala(t) (NACE Rev. 2:n kaksinumerotaso) Kaksinumerotaso 33 (Koneiden ja laitteiden korjaus, huolto ja asennus)

Kaksinumerotaso 51 (Ilmaliikenne) Viiteajanjakso (neljä kuukautta): 1.heinäkuuta 2021 – 1.marraskuuta 2021 Viiteajanjaksona tapahtuneet työntekijävähennykset (a) 282 Työntekijävähennykset ennen viiteajanjaksoa tai sen jälkeen (b) 1 298 Vähennettyjen työntekijöiden kokonaismäärä (a + b) 1 580 Tukeen oikeutettujen edunsaajien kokonaismäärä 1 580 Kohteena olevien edunsaajien kokonaismäärä 1 580 Yksilöllisten palvelujen talousarvio euroina 20 873 656 EGR:n täytäntöönpanon talousarvio euroina 00 000 000 Kokonaistalousarvio euroina 20 873 656 EGR:n tuki euroina (85 %) 17 742 607 HAKEMUKSEN ARVIOINTI Menettely 4.Ranska toimitti hakemuksen EGF/2022/001 FR/ Air France 21. tammikuuta 2022 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Ranskalta lisätietoja 4. helmikuuta 2022. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 12. toukokuuta 2022. Hakemuksen tukikelpoisuus Asianomaiset yritykset ja edunsaajat 5.Hakemus koskee 282:ta työttömäksi jäänyttä työntekijää, joiden työskentely on loppunut yrityksessä Air France. Yritys toimii toimialalla, joka on luokiteltu NACE Rev. 2:n kaksinumerotasoon 51 (Ilmaliikenne). Air Francen työntekijävähennykset sijoittuvat 12:lle NUTS 2 -tason alueelle Manner-Ranskassa ja neljälle NUTS 2 -tason merentakaiselle alueelle. Toimintakriteerit 6.Ranska jätti hakemuksen käyttäen perustana EGR-asetuksen 4 artiklan 2 kohdan a alakohdan toimintakriteeriä, jossa edellytyksenä on vähintään 200:n työttömäksi jääneen työntekijän työskentelyn loppuminen neljän kuukauden viiteajanjakson aikana jäsenvaltiossa sijaitsevassa yrityksessä, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, joiden työskentely on loppunut. 7.Hakemuksen neljän kuukauden viiteajanjakso alkoi 1. heinäkuuta 2021 ja päättyi 1. marraskuuta 2021. Viiteajanjaksolla työttömäksi jäi 282 Air Francen työntekijää. Työttömiksi jääneiden ja työskentelyn loppumisen laskeminen 8.Työttömiksi jääneiden 282 työntekijän työskentelyn loppuminen viiteajanjakson aikana on laskettu päivästä, jona työnantaja antoi yksilöllisen ilmoituksen työntekijän irtisanomisesta tai työsopimuksen päättämisestä. Tukeen oikeutetut edunsaajat

9.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 1 298 työttömäksi jäänyttä työntekijää, joiden työskentely loppui ennen neljän kuukauden viiteajanjaksoa tai sen jälkeen. Kaikkien näiden työntekijöiden työskentely loppui kuuden kuukauden kuluessa ennen viiteajanjakson alkamista 1. heinäkuuta 2021 ja/tai viiteajanjakson päättymisen ja tämän ehdotuksen hyväksymistä edeltävän päivän välisenä aikana. Tällä on selkeä syy-yhteys tapahtumaan, joka aiheutti työttömiksi jääneiden työntekijöiden työskentelyn loppumisen viiteajanjakson aikana.. 10.Tukeen oikeutettuja edunsaajia on yhteensä 1 580. Kuvaus työntekijöiden vähentämisen ja työskentelyn loppumisen taustalla olevista tapahtumista 11.Näihin työntekijävähennyksiin johtaneet tapahtumat ovat seurausta pandemian aiheuttamasta odottamattomasta maailmanlaajuisesta talouskriisistä. Covid-19-kriisi vaikutti vakavasti ja äkillisesti Air Franceen, kuten kaikkiin muihinkin lentoyhtiöihin, ja pakotti Air Francen vähentämään lentotarjontaansa rajojen sulkemisen ja lentomatkustuksen vähenemisen takia. 12.Aluksi pandemia aiheutti tulojen ja liikenteen jyrkän vähenemisen, koska matkustaminen loppui lähes kokonaan, ja nyt se on johtanut pitkän aikavälin kriisiin lentoliikenteessä. Ranskassa BKT laski 8 prosenttia vuonna 2020 ja siitä huolimatta, että se kasvoi 7 prosenttia vuonna 2021, se ei ole vielä pandemiaa edeltävällä tasolla. Kotitalouksien tulojen pieneneminen vaikuttaa matkustamiseen käytettävissä oleviin varoihin. Lisäksi etätyö ja uudet terveys- ja ympäristövaatimukset saavat ihmiset kyseenalaistamaan lentomatkustamisen tarpeen, mikä saattaa muuttaa asiakkaiden käyttäytymistä pitkällä aikavälillä. Lentoliikenteen elpymisen odotetaan näin ollen olevan hidasta ja epävarmaa. Air France uskoo pystyvänsä tarjoamaan pandemiaa edeltäneestä lentotarjonnastaan 95 prosenttia vasta vuonna 2023. 13.Koronakriisin alussa Air France menetti joka kuukausi kassavirrastaan 450 miljoonaa euroa. Yritys olisi ollut maksukyvytön eikä olisi voinut enää maksaa palkkoja, ellei se olisi saanut valtion takaamia lainoja 7 miljardin euron arvosta. Lainat eivät kuitenkaan yksinään olisi riittäneet tilanteen korjaamiseen ilman lisätoimenpiteitä, kuten toimintojen supistamista, kotimaan verkon uudelleensuunnittelua ja tukitoimintojen (esim. markkinointi, viestintä, henkilöstöasiat ym.) yksinkertaistamista ja virtaviivaistamisesta. Nämä toimenpiteet johtivat henkilöstön vähentämiseen. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 14.Air Francen työntekijävähennyksistä 57 prosenttia kohdistui Île de Francen alueelle, joka kärsi vähennyksistä eniten. 15.Ranskan viranomaisten mukaan työmarkkinatilanteen heikentyminen niin Île de Francen alueella kuin muuallakin Ranskassa johtui terveyskriisistä ja erityisesti ensimmäisestä sulkutoimien jaksosta (17. maaliskuuta – 10. toukokuuta 2020), jonka aikana lähes kaikki taloudellinen toiminta loppui. 16.Yksilöllisten toimenpiteiden alkaessa vuoden 2021 ensimmäisellä neljänneksellä välittömästi ensimmäisen irtisanomisaallon jälkeen työttömyysaste Île de Francen alueella oli 7,7 prosenttia. Työttömiä työnhakijoita oli yli miljoona (1 056 950), mikä oli 8 prosenttia enemmän kuin vuotta aiemmin. Työnhakijoiden määrä kasvoi 9,2 prosenttia miesten ja 6,7 prosenttia naisten osalta. Melkein puolet (49,8 prosenttia) työnhakijoista oli pitkäaikaistyöttömiä (työttömyyden kesto yli 12 kuukautta), mikä oli 4 prosenttiyksikköä enemmän kuin vuoden 2020 ensimmäisellä neljänneksellä. 17.Ranskan työllisyystilanne on parantunut siitä, kun irtisanomiset tapahtuivat ja tukitoimet alkoivat. Työnhakijoiden määrä Ranskassa väheni 5,8 prosenttia vuoden 2021 viimeisellä neljänneksellä, mutta Île de Francen alueella rekisteröityjä työnhakijoita oli samalla vuosineljänneksellä yhä lähes miljoona (994 110), vaikka heidän määränsä väheni 6,1 prosenttia edellisvuodesta. Pitkäaikaistyöttömien työnhakijoiden osuus kaikista työnhakijoista oli edelleen 49,3 prosenttia (eli 1,2 prosenttiyksikköä enemmän kuin vuoden 2020 viimeisellä neljänneksellä) huolimatta 3,9 prosentin laskusta vuoden aikana. 18.Ranskan työvoimahallinnon mukaan Air Francen rakenneuudistus vaikutti asianomaisten alueiden työllisyystasapainoon. Siksi se ilmoitti yritykselle sen velvoitteista, jotka koskevat työllisyyden elvyttämistä kyseisillä alueilla. Yrityksen on tarjottava muun muassa suoria työllisyystukia, rahoitusta tulevaan suuntautuville tutkimuksille, taloudellista tukea keskinäisille rahastoille alueen elvyttämiseksi jne. Näiden toimien tarkoituksena on edistää uutta taloudellista toimintaa ja luoda uusia työpaikkoja menetettyjen tilalle. Muutosten ennakointia ja rakenneuudistusta koskevan EU:n laatukehyksen soveltaminen 19.Ranska on kuvannut, miten muutosten ennakointia ja rakenneuudistusta koskevan EU:n laatukehyksen suositukset on otettu huomioon: Ranskan työlainsäädännön mukaan silloin, kun toiminnassa oleva yritys (joka ei siis ole selvitystilassa), joka työllistää vähintään 1 000 työntekijää, vähentää työntekijöitä organisaatiomuutosten vuoksi, sen on maksettava kaikki irtisanottujen työntekijöiden hyväksi toteutettavien aktiivisten työvoimapoliittisten toimenpiteiden kustannukset. Viranomaiset puuttuvat asiaan vasta, kun irtisanovan yrityksen toteuttamat toimenpiteet päättyvät. 20.Ranska on ilmoittanut, että Air France on koonnut laajan aktiivisten työvoimapoliittisten toimenpiteiden paketin, jolla autetaan irtisanottuja työntekijöitä. Air France on yhteistyössä ulkoisten uudelleensijoittamiskonsulttien (Alixio Mobilité ja Sodesi) kanssa perustanut tiedotus- ja neuvontapisteen (Espaces d’information, d’accompagnement et de conseil), johon työntekijät voivat ensimmäiseksi ottaa yhteyttä. Työntekijät saavat tiedotus- ja neuvontapisteestä neuvoja mahdollisista etenemistavoista, ja heitä autetaan osallistumaan koulutukseen ja löytämään uusi työpaikka. 21.Mitä tulee työttömiksi jääneiden työntekijöiden auttamiseksi toteutettuihin toimiin, Ranska on ilmoittanut, että Air Francen oikeudellisiin velvoitteisiin kuuluvien aktiivisten työvoimapoliittisten toimenpiteiden toteuttaminen alkoi välittömästi irtisanomisten jälkeen. Täydentävyys suhteessa kansallisin tai unionin varoin rahoitettuihin toimiin 22.Ranska on vahvistanut, että EGR:n rahoitustukea saaviin jäljempänä kuvattuihin toimiin ei saada tukea muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi 23.Ranska on ilmoittanut, että yksilöllisten palvelujen koordinoidun paketin kokoamisessa on kuultu henkilöstön ja ammattiliittojen edustajia. Air Francen ja SNPNC:n, l’UNACin, l’UNSA-PNC:n, CFDT:n, FO:n ja CFE/CGC:n välisissä kokouksissa neuvotteluosapuolet suunnittelivat toimenpidepaketin asianomaisten työntekijöiden auttamiseksi. Nämä sisäiset neuvottelukierrokset alkoivat 8. heinäkuuta 2020 ja päättyivät 28. toukokuuta 2021.

Kohteena olevat edunsaajat ja ehdotetut toimenpiteet Kohteena olevat edunsaajat 24.Kaikkien työttömäksi jääneiden työntekijöiden odotetaan osallistuvan toimenpiteisiin. Kyseisten työntekijöiden jakauma sukupuolen, iän ja koulutustason mukaan on seuraava: Ryhmä Kohteena olevia edunsaajia Sukupuoli: Miehiä: 695 (44,0 %) Naisia: 885 (56,0 %) Muunsukupuolisia: 0 (0,0 %) Ikäryhmä: Alle 30-vuotiaita: 21 (1,3 %) 30–54-vuotiaita: 1 073 (67,9 %) Yli 54-vuotiaita: 486 (30,8 %) Koulutustaso Enintään ylempi perusaste 65 (4,1 %) Keskiaste tai keskiasteen jälkeinen koulutus 1 051 (66,5 %) Korkea-asteen koulutus 464 (29,4 %) 25.Alentuneesti työkykyisiä työntekijöitä on 96. Ehdotetut toimenpiteet 26.Toimenpiteet, joille Ranskan viranomaiset hakevat EGR:n yhteisrahoitusta, liittyvät uudelleentyöllistymiseen tähtäävän ajanjakson (congé de reclassement) pidentämiseen yrityksen oikeudellista velvoitetta pidemmälle. Tämä toimenpide on tarkoitettu irtisanotuille työntekijöille ja työntekijöille, joilla ei vapaaehtoisen yrityksestä lähtönsä ajankohtana ollut vielä tarkkoja suunnitelmia uudelleentyöllistymisen osalta ja jotka halusivat hyötyä uudelleenkoulutustoimenpiteistä, neuvonnasta, ohjauksesta tai avusta yrityksen perustamisessa tai haltuunotossa jne. 27.Työttömiksi jääneille työntekijöille tarjottavat yksilölliset palvelut koostuvat seuraavista toimenpiteistä: –Neuvontapalvelut ja ammatinvalinnanohjaus: Irtisanotut työntekijät saavat ammatinvalinnanohjausta ja heitä autetaan työnhaussa, tai siinä tapauksessa, että he haluavat perustaa oman yrityksen, he saavat siihen tähtäävää ohjausta. Osallistujille tarjotaan uraohjausta ja -neuvontaa, tukea työnhakuun, valmennusta, tietoa tarjolla olevasta koulutuksesta ja tukea yrittäjyyden aloittamiseen. Näiden toimenpiteen puitteissa työntekijöillä on mahdollisuus sijoittautua uudelleen, kun asiantuntijat auttavat heitä aktiivisesti työnhaussa, työtarjousten valinnassa, haastatteluihin valmistautumisessa jne. Yrittäjyyteen tähtääviä henkilöitä erityisasiantuntijat tukevat yrityksen perustamisessa ja haltuunotossa laatimalla liiketoimintasuunnitelman sekä etsimällä rahoitusta ja muita oheispalveluja, joita tarvitaan yrittäjäksi ryhdyttäessä. –Koulutus: Työntekijöille tarjotaan monenlaista heidän tarpeisiinsa räätälöityä täydennys- ja uudelleenkoulutusta, jota neuvontapalveluja tarjoavat ohjaajat ovat kartoittaneet. Yrittäjyyteen tähtääville työntekijöille tarjotaan koulutusta yrityksen perustamiseen. Sitä tarjoavat Sodesi (PASS CREA -koulutus), Ranskan kauppa- ja teollisuuskamari ja käsiteollisuuskamari. –Tuki yrityksen perustamiseen. Työntekijät, jotka perustavat oman yrityksen (yrityksen perustaminen tai haltuunotto), saavat enintään 15 000 euron avustuksen perustamiskustannusten kattamiseen, käyttöomaisuusinvestointeihin ja juokseviin menoihin. Avustus maksetaan kolmessa erässä ennalta määriteltyjen välitavoitteiden saavuttamisen jälkeen. Ensimmäinen 3 000 euron suuruinen erä maksetaan sen jälkeen, kun on esitetty todiste, kuten rekisterinpitäjän antama vastaanottoilmoitus, yrityksen perustamisesta tai haltuunotosta. Toinen ja kolmas erä (kumpikin 6 000 euron suuruinen) maksetaan, kun RSI:lle on esitetty ensimmäinen ja toinen toimintoselvitys, joista käy ilmi, että liikevaihto on toisen erän osalta vähintään 200 euroa ja kolmannen erän osalta vähintään 500 euroa, kun kyseessä ovat itsenäiset ammatinharjoittajat ja elinkeinonharjoittajat, taikka yritysten olleessa kyseessä, kun on esitetty tilintarkastajan antama todistus, josta käy ilmi, että liikevaihto on vähintään 500 euroa (toinen erä) ja 1 000 euroa (kolmas erä). – Työhönottoetuus. Pienille ja keskisuurille yrityksille, jotka palkkaavat entisen Air Francen työntekijän vakituiseen työsuhteeseen tai vähintään kuuden kuukauden määräaikaiseen työsuhteeseen, maksetaan enintään palkatun työntekijän kahden kuukauden palkka ja työnantajamaksut sekä osa uuteen työhön kouluttamisen kustannuksista, jos tällainen koulutus on tarpeen. –Tuki nopeaa uudelleentyöllistymistä varten. Työntekijät, jotka palaavat nopeasti työhön joko vakituisella tai vähintään kuuden kuukauden määräaikaisella sopimuksella, saavat tukea, joka vastaa sitä työnhakuavustusta, jonka he olisivat saaneet, jos he eivät olisi löytäneet työtä. Tuki voi olla korkeintaan neljän kuukauden työnhakuavustuksen suuruinen. –Palkanlisät. Palkanlisien tarkoituksena on tarjota kannustin uuden työpaikan (vakituinen tai vähintään kuuden kuukauden määräaikainen työ) vastaanottamiseen, vaikka uuden työn palkka olisi alhaisempi kuin edellisessä työssä. Korvaus on uuden ja vanhan palkan erotus mutta enintään 600 euroa kuukaudessa 30 ensimmäisen kuukauden ajan tai korkeintaan 375 euroa kuukaudessa enintään 48 kuukauden ajan. Työntekijäkohtainen kokonaissumma ei saa olla suurempi kuin 18 000 euroa. 28.Tässä kuvatut toimet ovat aktiivisia työvoimapoliittisia toimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Nämä toimet eivät korvaa passiivisia sosiaalisen suojelun toimenpiteitä. 29.Ranskan mukaan Air France tarjoaa osana taitojen kehittämissuunnitelmaa (Skills Development Plan) henkilöstölleen säännöllisesti koulutusta, jossa kiinnitetään huomiota digitaalisiin ja resurssitehokkaassa taloudessa tarvittaviin taitoihin. Air Francen digitaalisilla koulutusalustoilla annettava koulutus on tarjolla työttömäksi jääneille työntekijöille niin kauan kuin he ovat mukana EGR:n toimenpiteissä. 30.Ranska on toimittanut vaaditut tiedot toimenpiteistä, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia. Alustava talousarvio 31.Arvioidut kokonaiskustannukset ovat 20 873 656 euroa, ja ne sisältävät ainoastaan yksilöllisten palvelujen kustannukset. Ranska päätti kattaa valmistelu-, hallinnointi-, tiedotus- ja mainonta- sekä valvonta- ja raportointikustannukset omilla varoillaan. 32.EGR:ltä haettu rahoitusosuus on yhteensä 17 742 607 euroa (85 % kokonaiskustannuksista).

33.Kansalliset ennakkomaksut ja osarahoituksen maksaa Air France. Toimenpiteet Arvioitu osallistujamäärä Arvioidut kustannukset osallistujaa kohti

(euroa) Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 2 kohdan a alakohta) Neuvontapalvelut ja ammatinvalinnanohjaus

(accompagnement congé de reclassement Alixio et Sodesi) 1 162 2 098 2 437 820 Koulutus

(formations) 805 2 815 2 266 400 Tuki yrityksen perustamiseen

(prime à la création d'entreprise) 591 15 000 8 865 000 Välisumma a): Prosenttiosuus yksilöllisten palvelujen paketista – 13 569 220 (65,00 %) Avustukset ja kannustimet (EGR-asetuksen 7 artiklan 2 kohdan b alakohta) Työhönottoetuudet

(aide TPE - PME) 46 5 296 243 608 Tuki nopeaa uudelleentyöllistymistä varten

(indemnité de reclassement rapide/immédiat) 512 11 467 5 871 235 Palkanlisät

(indemnité différentielle de rémunération) 83 14 332 1 189 593 Välisumma b): Prosenttiosuus yksilöllisten palvelujen paketista – 7 304 436 (35,00 %) EGR-asetuksen 7 artiklan 5 kohdan mukaiset toimet 1. Valmistelutoimet – 0 2. Hallinnointi – 0 3. Tiedotus ja mainonta – 0 4. Valvonta ja raportointi – 0 Välisumma c): Prosenttiosuus kokonaiskustannuksista – 0 (0,00 %) Kustannukset yhteensä (a + b + c) – 20 873 656 EGR:n rahoitusosuus (85 % kokonaiskustannuksista) – 17 742 607 34.Edellä olevassa taulukossa EGR-asetuksen 7 artiklan 2 kohdan b alakohdan mukaisiksi toimenpiteiksi yksilöityjen toimenpiteiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Ranska on vahvistanut näiden toimenpiteiden edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin. 35.Ranska on vahvistanut, että investointikustannukset, jotka liittyvät itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla, ovat enintään 22 000 euroa edunsaajaa kohti. Menojen tukikelpoisuuskausi 36.Ranska aloitti yksilöllisten palvelujen tarjoamisen kohteena oleville edunsaajille 1. helmikuuta 2021. Toimenpiteisiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. helmikuuta 2021 ja päättyy 24 kuukauden kuluttua rahoituspäätöksen voimaantulopäivästä. 37.Ranskalle on aiheutunut hallinnollisia menoja EGR:n täytäntöönpanosta 6. tammikuuta 2021 alkaen, mutta se on päättänyt kattaa ne omilla varoillaan. Hallinnointi- ja valvontajärjestelmät 38.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Ranska on ilmoittanut komissiolle, että rahoitustuen hallinnoinnista vastaa työ-, työllisyys-, ammattikoulutus- ja sosiaalisen vuoropuhelun ministeriön Délégation générale à l’emploi et à la formation professionnelle -elin (DGEFP, työllisyyden ja ammatillisen koulutuksen pääosasto), erityisesti sen yksikkö Fonds national de l'emploi (DGEFP - MFNE, valtion työllisyysrahasto). Maksujen suorittamisesta vastaa DGEFP:hen kuuluva yksikkö Affaires financières (DGEFP - MAFI). Commission interministérielle de coordination des contrôles (CICC) on Ranskan tarkastusviranomainen EGR:n osalta. Toimenpiteiden täytäntöönpanosta vastaa Air France. Täytäntöönpanoa varten Ranskan viranomaiset solmivat Air Francen kanssa kumppanuussopimuksen. Asianomaisen jäsenvaltion sitoumukset 39.Ranska on toimittanut kaikki tarvittavat vakuutukset seuraavista: –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. –Air France, joka on jatkanut toimintaansa irtisanomisten jälkeen, on noudattanut oikeudellisia velvoitteitaan ja turvannut työntekijänsä asianmukaisesti. –Kaksinkertainen rahoitus estetään. –EGR:n rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 40.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093 8 artiklassa säädetään. 41.Tutkittuaan hakemuksen EGR-asetuksen 13 artiklan 1 ja 2 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 17 742 607 euroa eli 85 prosenttia suunniteltujen toimien kokonaiskustannuksista, jotta hakemukselle voidaan myöntää rahoitustuki.

42.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen 9 kohdan mukaisesti ehdotetun päätöksen EGR:n varojen käyttöönotosta. Muut asiaan liittyvät asiakirjat 43.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 15 645 511 euroa. 44.Samaan aikaan kun komissio hyväksyi tämän ehdotuksen päätökseksi EGR:n varojen käyttöönottamisesta, se hyväksyi rahoitustukea koskevan päätöksen, joka on varainhoitoasetuksen 110 artiklassa tarkoitettu rahoituspäätös. Kyseinen rahoituspäätös tulee voimaan päivänä, jona komissiolle ilmoitetaan siitä, että Euroopan parlamentti ja neuvosto ovat hyväksyneet määrärahasiirron. 2022/0143 (BUD) Ehdotus EUROOPAN PARLAMENTIN JA NEUVOSTON PÄÄTÖS työttömiksi jääneitä työntekijöitä tukevan Euroopan globalisaatiorahaston varojen käyttöönotosta Ranskan hakemuksen johdosta – EGF/2022/001 FR/Air France EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EU) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691 ja erityisesti sen 15 artiklan 1 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen ja erityisesti sen 9 kohdan, ottavat huomioon Euroopan komission ehdotuksen, sekä katsovat seuraavaa: (1)Euroopan globalisaatiorahasto (EGR) työttömiksi jääneille työntekijöille pyrkii osoittamaan solidaarisuutta ja edistämään ihmisarvoista ja kestävää työllisyyttä unionissa tarjoamalla tukea suurten rakenteellisten muutosten vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamalla heitä palaamaan ihmisarvoiseen ja kestävään työhön mahdollisimman nopeasti. (2)EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten neuvoston asetuksen (EU, Euratom) 2020/2093 8 artiklassa säädetään. (3)Ranska toimitti 21 päivänä tammikuuta 2022 hakemuksen EGR:n varojen ottamiseksi käyttöön Air Francen Ranskassa toteuttamien työntekijävähennysten vuoksi. Hakemusta on täydennetty lisätiedoin asetuksen (EU) 2021/691 8 artiklan 5 kohdan mukaisesti. Hakemus täyttää asetuksen (EU) 2021/691 13 artiklassa säädetyt EGR:n rahoitustuen edellytykset. (4)Tämän vuoksi EGR:stä olisi otettava käyttöön 17 742 607 euroa rahoitustuen myöntämiseksi Ranskan hakemuksen perusteella. (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään, OVAT HYVÄKSYNEET TÄMÄN PÄÄTÖKSEN: